**Velkommen til Dybbølsgade 62**

Kære tilflytter, nye nabo og foreningsmedlem i Dybbølsgade 62. I det følgende vil blive præsenteret en række ting, som er gode at vide ved din ankomst.

**Bestyrelsesarbejde:** Vi opfordrer til, at alle andelshavere tager en 2-årig periode i bestyrelsen. Bestyrelsesarbejdet er frivilligt arbejde, men det er en god måde at lære folk og det tilhørende arbejde at kende i andelsforeningen. Bestyrelsen kan kontaktes på mailen: dybboelsgade62@gmail.com

**Arbejdsdag:** Arbejdsdagen finder sted 2 gange årligt. Afbud skal meddeles til bestyrelsen i god tid eller vil man blive pålagt en bøde, da der er mødepligt.

**Generalforsamling:** Den årlige generalforsamling ligger gerne i april eller maj måned. Ved generalforsamlingen snakkes der om året der gik, om nye tiltag, velkomst til nye andelshavere og meget mere. Hvis man brænder inde med noget, som er relevant for andelsforeningen, er det en god ide at bringe dette op til mødet. Der er ligeledes mødepligt, hvorfor ikke-meddelt afbud vil blive sanktioneret.

**Internet:** Fiberby er vores internetudsteder. Deres telefonnummer ligger under kontakter i ProBo.

**Trappevask:** Alle andelshavere har trappevask to gange om året. Info herom står på tavlen i opgangen.

**Bagtrappe:** På grund af brandsikkerhed skal bagtrappen være ryddet, idet det skal være muligt at kunne komme hurtigt ud af døren i tilfælde af brand eller lignende. Der må derfor ikke stå ting på bagtrappen.

**Vasketøjskælder:** Det anbefales, at man bruger de tørrestativer, hvor ens eget navn står på. Dette gælder tillige for vaskemiddel. Herudover må man gerne holde kælderen ren efter brug således, at alle andelshavere har en behagelig oplevelse med at vaske tøj.

**Rygning:** Rygning er hverken tilladt i opgangen eller på bagtrappen. Det anbefales derfor, at man går ned i gården eller ud på gaden.

**Den fælles gård:** Gården kan bruges som man vil, dog skal man huske at rydde op efter sig selv.

**Blomstens Gårdlaug:** Blomstens Gårdlaug står for alt, hvad der sker i gården. Som andelshaver har man mulighed for at være medlem af lauget og dermed påvirke de beslutninger, der træffes vedrørende gården.

**Ønsker og fremtidsvision:** Som beboer på Dybbølsgade 62 er du medejer af bygningen, hvorfor ens ønsker og initiativer vil blive værdsat højt. Det er vigtigt at huske, at vi er en andelsforening, hvorfor fællesskabet er i højsædet og man skal derfor respektere sine naboer.

Vi ser frem til at møde dig.

Mvh.

Bestyrelsen